musi pi sike noka (toki Inli: (association) football anu soccer)
li musi sijelo li musi sike. jan mute li musi e ona lon ma ale. musi ona li musi sijelo utala nanpa wan lon ma ale.
musi la, kulupu tu li utala. kulupu li jo e jan luka luka wan (11). jan li wile e ni: kulupu ona li pana e sike tawa lupa pi kulupu ante. ona la, kulupu ona li kama jo e nanpa lupa. tenpo pi pini musi la, kulupu pi nanpa lupa suli li kulupu pona. kulupu pi nanpa lupa lili li kulupu ike.
jan li wile tawa e sike kepeken noka taso. jan li luka e sike la, ona ike. kulupu la, jan wan li jan pi lupa sike li wawa e lupa sike ona. jan ona taso li ken luka e sike.
tenpo musi li mute tenpo 01:30:00. tenpo 00:45:00 la, musi li pini lili kepeken tenpo lili.
musi pi sike noka pi tenpo ni li tan ma Juke.musi pi sike noka pi tenpo pini li tan ma Sonko.
tenpo pini la, jan pi ma ante li pali e musi ante sama musi pi sike noka. tan ona la, musi pi nimi sama li lon ma ante. ma Mewika la, musi pi nimi "Football" li musi pi sike noka tan ma Mewika.